NORAKSTS

|  |  |
| --- | --- |
| 27.04.2017. | Nr.5/11 |

**APBŪVES TIESĪBAS UZ ZEMES GABALA DAĻU**

**PAULA LEJIŅA IELĀ 6, JELGAVĀ, IZSOLE**

(ziņo I.Škutāne)

**Atklāti balsojot: PAR – 11** (A.Rāviņš, R.Vectirāne, A.Rublis, J.Strods, V.Ļevčenoks, M.Buškevics, I.Jakovels, S.Šalājevs, V.Grigorjevs, D.Olte, R.Šlegelmilhs), **PRET-** nav, **ATTURAS** – nav,

 Saskaņā ar likuma “Par pašvaldībām” 14.panta otrās daļas 3.punktu, Civillikuma 1129.1-1129.9 pantiem, Publiskas personas finanšu līdzekļu un mantas izšķērdēšanas novēršanas likuma 6.1 pantu un SIA “Dīva Lukss” 2017.gada 6.februāra iesniegumu,

**JELGAVAS PILSĒTAS DOME NOLEMJ:**

1. Pārdot rakstiskā izsolē apbūves tiesību uz zemes gabala ar kadastra numuru 09000270298 Paula Lejiņa ielā 6, Jelgavā, daļu 2532 m2 platībā (turpmāk – Zemes gabals), nosakot, ka:
	1. uz Zemes gabala jāuzbūvē darījumu un servisa pakalpojumu objekts un tā funkcionēšanai nepieciešamās inženierbūves (turpmāk – Objekts);
	2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
	3. Objekts jānodod ekspluatācijā līdz 2019.gada 31.decembrim;
	4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;
	5. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt maksu par zemes lietošanu 1,5% no Zemes gabala kadastrālās vērtības gadā.
3. Noteikt izsoles nosacīto cenu (sākumcenu) - vienreizējo maksu par Zemes gabala apbūves tiesības piešķiršanu 3 % apmērā no Zemes gabala kadastrālās vērtības, tas ir 508 *euro* (pieci simti astoņi *euro*).
4. Jelgavas pilsētas domes Izsoles komisijai rīkot apbūves tiesības rakstisku izsoli saskaņā ar apbūves tiesības uz Zemes gabalu izsoles noteikumiem (pielikumā).
5. Pašvaldības izpilddirektoram veikt visas nepieciešamās darbības šī lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī